Peale üldtuntud Nobeli preemia jagatakse väljapaistvate tulemuste eest teadusmaailmas mitmeid teisi kaalukaid preemiaid ja autasusid. Siia hulka kuulub Ameerika Optikaühingu auhind silmapaistva panuse eest võnkespektroskoopiasse. Autasu, mis kannab Ellis R. Lippincotti nime, antakse välja alates 1976. aastast ühele teadlasele aastas. Pilk valitute nimekirjale kinnitab, et tegemist on oma ala klassikutega. Käesoleva aasta laureaadiks valiti Texase A&M Ülikooli füüsikalise keemia  professor, eesti päritolu Jaan Laane.